Olivia Rodrigo

**Olivia Isabel Rodrigo (** **; IPA:** ; lahir 20 Februari 2003) ialah seorang penyanyi, penulis lagu dan pelakon wanita dari California, Amerika Syarikat. Beliau mula dikenali dengan peranannya sebagai Paige Olvera dalam siri *[[Bizaardvark]]* (2016–2019) di Disney Channel  serta sebagai Nini Salazar-Roberts dalam siri *[[High School Musical: The Musical: The Series]]* (2019–2022) di Disney+. 

Beliau menandatangani kontrak bersama Interscope Records dan Geffen Records pada tahun 2020 sebelum melancarkan single sulungnya, "Drivers License", pada Januari 2021. Kejayaan tersebut disusuli dengan pelancaran album studio pertamanya, *[[Sour (album)|Sour]]*, yang berjaya merangkul tiga Anugerah Grammy. Pada tahun 2022, sebuah dokumentari bertajuk *[[Olivia Rodrigo: Driving Home 2 U]]* telah ditayangkan secara eksklusif di Disney+. Beliau meneruskan momentum kerjayanya melalui album studio kedua, *[[Guts (album Olivia Rodrigo)|Guts]]* (2023), yang menerima pujian meluas daripada pengkritik muzik.

Setakat ini, beliau telah mencatatkan tiga lagu di kedudukan pertama carta ''Billboard'' Hot 100 serta dua album di puncak ''Billboard'' 200. Antara pencapaian utamanya termasuklah kemenangan di Anugerah Muzik Amerika, tujuh Anugerah Muzik Billboard, dan tiga Anugerah Muzik Video MTV. Beliau turut diiktiraf sebagai Penghibur Terbaik (*Entertainer of the Year*) oleh majalah *[[Time (majalah)|Time]]* pada 2021 dan Wanita Terbaik (*Woman of the Year*) oleh *[[Billboard (majalah)|Billboard]]* pada 2022.

Muzik beliau sering digambarkan sebagai balada kuasa yang penuh emosi, dengan lirik yang memfokuskan kepada kegagalan hubungan, kesihatan mental, dan kesedihan. Hasil karyanya mendapat pujian daripada pengkritik, wartawan, dan peminat. Majalah *[[Slate (Majalah)|Slate]]* menggelarnya sebagai artis baharu Gen-Z yang paling berbakat, sementara sumber media lain menganggapnya sebagai suara muzik utama bagi generasinya.

Selain kerjaya seni, beliau juga aktif dalam aktiviti filantropi, khususnya dalam pengumpulan dana untuk pendidikan dan kesihatan wanita. Beliau turut menyumbang kepada pertubuhan kebajikan yang menyokong penyelidikan penawar bagi penyakit nadir, serta memperjuangkan akses kepada pengguguran dan program pendidikan.

## Kehidupan awal

### Latar Belakang
Olivia Isabel Rodrigo dilahirkan pada 20 Februari 2003, di Pusat Perubatan Rancho Springs di Murrieta, California dan dibesarkan di Temecula. Beliau merupakan anak tunggal yang berketurunan kacukan Filipina-Amerika daripada sebelah bapanya, Chris, seorang terapis keluarga, serta  keturunan Jerman dan Ireland daripada sebelah ibunya Jennifer, seorang guru sekolah. Oleh sebab itu, Olivia menyatakan bahawa beliau berbangga dengan identiti Filipina-Amerika tersebut dan keluarganya masih mengamalkan tradisi serta masakan Filipina. Beliau juga dilahirkan dengan masalah pendengaran (separa pekak) pada telinga kirinya.

### Pendidikan

Sejak kecil, beliau terdedah kepada muzik ''alternative rock'' yang digemari ibu bapanya seperti kumpulan No Doubt, Pearl Jam, the White Stripes, dan Green Day. Beliau mula mengikuti kelas lakonan dan menyanyi sejak usia enam tahun, aktif dalam penerbitan penerbitan teater muzikal di Sekolah Rendah Lisa J. Mails, Murrieta. Pada usia lima tahun, beliau mula mengambil kelas vokal dan menyertai pelbagai pertandingan nyanyian tempatan. Atas cadangan gurunya, Jennifer Dustman,  ibu bapanya menghantarnya ke kelas lakonan untuk mengasah bakatnya. Sejak itu, beliau mula mengambil bahagian dalam beberapa produksi teater kanak-kanak sebelum melangkah ke televisyen. Beliau mula mempelajari piano pada usia sembilan tahun dan meminati bidang penulisan lagu selepas mendengar muzik ''country'' daripada Taylor Swift. Menjelang usia 12 tahun, beliau sudah mula bermain gitar. Penampilan sulungnya di skrin televisyen adalah pada tahun 2010 menerusi iklan komersial Old Navy.

Beliau kemudiannya menyambung pelajaran di Sekolah Menengah Dorothy McElhinney selama setahun sebelum berpindah ke Los Angeles pada tahun 2016 untuk memulakan kerjaya televisyen, iaitu peranannya dalam siri *Bizaardvark*. Sejak itu, beliau menjalani pendidikan di rumah (*homeschooling*) sehingga tamat pendidikan menengah pada tahun 2021.

## Kerjaya

### 2015–2019: Permulaan kerjaya awal dan lakonan
Rodrigo pertama kali muncul di dalam iklan Old Navy. Tidak lama kemudian, pada tahun 2015, beliau memulakan kerjaya lakonan dengan memegang watak utama sebagai Grace Thomas dalam filem terus-ke-video *[[An American Girl: Grace Stirs Up Success]]*. Pada tahun 2016, beliau  mula dikenali melalui watak sebagai Paige Olvera, seorang gitaris dalam siri *[[Bizaardvark]]* di Disney Channel yang yang dibintanginya sepanjang tiga musim. Beliau juga pernah muncul dalam satu episod siri komedi *[[New Girl]]* pada tahun 2017.

Pada Februari 2019, beliau dipilih untuk memegang watak utama sebagai Nini Salazar-Roberts dalam siri Disney+, *[[High School Musical: The Musical: The Series]]*, yang mula ditayangkan pada November tahun yang sama. Lakonan beliau menerima pujian meluas, dengan pengkritik Joel Keller daripada *[[Decider (laman web)|Decider]]* menyifatkan persembahannya sebagai "sangat memikat" (*especially magnetic*). Selain membintangi siri lakonan, beliau menulis dan mempersembahkan lagu promosi "All I Want" yang dikeluarkan pada November 2019. Kemudian menulis "Just for a Moment" bersama pasangan pelakonnya, Joshua Bassett. Beliau meninggalkan siri itu pada penghujung musim ketiga untuk menumpukan perhatian sepenuhnya kepada kerjaya muziknya.

### 2020–2022: Album ''Sour''

Rodrigo menandatangani kontrak dengan Interscope Records dan Geffen Records pada tahun 2020. Dalam perjanjian tersebut, beliau berjaya merundingkan pemilikan hak milik rakaman induk (*masters*) bagi muziknya sendiri.  Pada 8 Januari 2021, beliau melancarkan single sulungnya, "*[[Drivers License (lagu Olivia Rodrigo)|Drivers Licence]]*", yang ditulis bersama penerbit Dan Nigro. Dalam minggu pelancarannya, "Drivers Licence" mendapat pujian dari pengkritik muzik, dan memecahkan rekod Spotify sebanyak dua kali bagi jumlah penstriman harian tertinggi bagi lagu bukan bermusim.  pada 11 Januari, Lagu Rodrigo telah dimainkan dengan jumlah 15,7 juta secara global di Spotify, yang pada hari berikutnya dengan lebih dari 17 juta penstriman global dalam satu hari. Lagu ini memulai debutnya di nomor 1 di ''Billboard'' Hot 100, dan juga mencapai kedudukan nombor satu di carta lagu negara Australia, Ireland, New Zealand, Belanda, Norway dan England. Rodrigo menyatakan dalam sebuah wawancara bahawa "Ini adalah minggu paling gila dalam hidup saya... Seluruh hidup saya, seperti, berubah sekejap." Single ketiga, "''Good 4 U''", dilancarkan pada Mei 2021 dan menjadi lagu keduanya yang mencapai tangga pertama di AS. Album studio pertamanya, *[[Sour (album)|Sour]]*, dilancarkan pada 21 Mei 2021 dan menerima pujian meluas; Majalah *[[Variety (magazine)|Variety]]* menyifatkan beliau sebagai "suara bagi generasinya". dan artis Gen-Z yang paling serba boleh. Album tersebut menduduki tangga pertama di ''Billboard'' 200 selama lima minggu, rekod terlama bagi artis wanita pada tahun 2021.

Sepanjang tahun 2021 dan 2022, Rodrigo terus mendominasi industri dengan pelancaran filem konsert *Sour Prom* di YouTube dan dokumentari *[[Olivia Rodrigo: Driving Home 2 U]]* di Disney+, yang memaparkan proses pembikinan album *Sour*, telah diterbit pada 25 Mac 2022. Beliau dinamakan sebagai Penghibur Terbaik Tahun 2021 oleh majalah *Time*. Pada Anugerah Grammy ke-64, Rodrigo menerima tujuh pencalonan dan memenangi tiga anugerah: Artis Baharu Terbaik, Album Vokal Pop Terbaik untuk *Sour*, dan Persembahan Solo Pop Terbaik untuk "*Drivers License*". Semasa sedang menyiapkan album kedua beliau, *[[Guts (album Olivia Rodrigo)|Guts]]*, Rodrigo sempat mengikuti kelas puisi di University of Southern California di mana salah satu tugasan kelasnya kemudiannya dijadikan lagu bertajuk "*[[Lacy (Lagu Olivia Rodrigo)|Lacy]]*". Rodrigo memulakan jelajah utama pertamanya, *[[Sour (jelajah Olivia Rodrigo)|Sour Tour]]*, yang berlangsung dari April sehingga Julai 2022 merangkumi Amerika Syarikat, Kanada, dan Eropah.

### 2023–2025: Album ''Guts''

Pada 16 Ogos 2023, Rodrigo menjadi artis termuda yang menerima Anugerah BRIT Billion kerana mencapai lebih satu bilion penstriman digital di United Kingdom.  Beliau merupakan artis ke-19 yang menerima anugerah tersebut. Album studio keduanya, *Guts*, telah dilancarkan pada 8 September 2023 dan memulakan debut di tangga teratas carta *[[Billboard 200]]*. Beliau menyatakan bahawa album tersebut bertemakan "kepedihan pertumbuhan" (*growing pains*) dan pencarian jati diri. Menjelang kitaran album ini, beliau merasakan dirinya telah membesar "sepuluh tahun" dalam tempoh antara usia 18 hingga 20 tahun. *Guts* menerima pujian kritis daripada pelbagai saluran media dan kemudiannya dilebelkan oleh BBC News sebagai album paling mendapat pujian kritis bagi tahun 2023. Single utama dari album *Sour*, iaitu "Vampire", dilancarkan pada 30 Jun, menjadi single ketiganya yang memulakan debut di puncak carta *Billboard* Hot 100, dan turut menjadikannya artis pertama dalam sejarah yang berjaya meletakkan single utama daripada dua album pertama kerjaya di tangga pertama carta tersebut. Single kedua, "Bad Idea Right?", dilancarkan pada 11 Ogos 2023, dan mencapai kelompok 10 teratas di Amerika Syarikat dan United Kingdom. 

Pada 9 Oktober 2023, beliau mempersembahkan lagu-lagu daripada *Guts* dalam sebuah konsert eksklusif dengan kerjasama American Express di Los Angeles Theater, di mana semua hasil jualan tiket disalurkan kepada pertubuhan bukan untung beliau, Fund 4 Good. Pada 18 Oktober 2023, Rodrigo mengumumkan bahawa empat lagu rahsia yang dilancarkan dalam edisi vinil terhad *Guts* akan diterbitkan sebagai EP eksklusif vinil sempena Record Store Day (RSD) Black Friday. EP *Guts: The Secret Tracks* disenaraikan sebagai antara produk paling laris semasa Record Store Day. Pada 3 November, beliau melancarkan lagu "Can't Catch Me Now" untuk filem *[[The Hunger Games: The Ballad of Songbirds & Snakes]]*. Lagu tersebut memenangi Anugerah Muzik Hollywood dalam Media bagi kategori Lagu Asal Terbaik dalam Filem Sci-Fi, Fantasi atau Seram pada majlis tahun 2023.

Bagi menyokong promosi *Guts*, beliau memulakan jelajah utama keduanya, ''Guts World Tour'', yang berlangsung dari Februari 2024 hingga Julai 2025 merangkumi Amerika Utara, Eropah, Asia dan Oceania. Pada 22 Mac 2024 di Chicago, beliau melancarkan versi deluks bagi *Guts* bertajuk *Guts (Spilled)*, dengan penambahan lima lagu termasuk empat lagu rahsia daripada varian vinil, seperti "*[[Obsessed (lagu Olivia Rodrigo)|Obsessed]]*" dan "*[[So American (lagu Olivia Rodrigo)|So American]]*". Pada 13 April 2024, beliau membuat penampilan tetamu istimewa di persembahan No Doubt dalam festival Coachella, di mana beliau menyanyikan lagu "Bathwater" (2000) bersama kumpulan tersebut. Pada 2 Oktober 2024, Rodrigo mengumumkan pelancaran filem konsert *Guts World Tour* yang diterbitkan di Netflix pada 29 Oktober 2024. Pada November 2024, beliau dilantik sebagai duta jenama global bagi Lancôme.

Memasuki tahun 2025, beliau terus aktif dengan membuat persembahan di konsert amal FireAid bagi membantu mangsa kebakaran hutan di California Selatan. Rodrigo membuat persembahan di beberapa festival muzik pada Jun 2025. Pada 7 Jun, beliau menjadi penghibur utama hari kedua di Governors Ball, di mana beliau mempersembahkan lagu "Burning Down the House" bersama ahli pengasas Talking Heads, David Byrne. Beliau merupakan penghibur utama bagi BST Hyde Park Show pada 27 Jun 2025, dengan sokongan daripada The Last Dinner Party dan Girl in Red. Dua hari kemudian, pada 29 Jun, beliau menjadi penghibur utama hari terakhir Festival Glastonbury di Pyramid Stage, yang merupakan persembahan terbesar beliau di UK setakat ini. Konsert tersebut menampilkan kemunculan tetamu Robert Smith, di mana mereka menyanyikan dua lagu kumpulan The Cure, "Just Like Heaven" dan "Friday I'm in Love". Jelajah dunia beliau berakhir secara rasmi di Manchester, England pada 30 Julai 2025, yang kemudiannya disusuli dengan pelancaran buku *Guts World Tour Book*. Pada 1 Ogos, beliau menerajui hari kedua Lollapalooza Chicago 2025, dengan penampilan Weezer untuk mempersembahkan lagu "Buddy Holly" dan "Say It Ain't So". Rodrigo turut dipaparkan dalam filem dokumentari *[[Lilith Fair: Building a Mystery|Lilith Fair: Building a Mystery – The Untold Story]]* (2025). Pada 9 November, Rodrigo bekerjasama dengan Feist untuk mempersembahkan lagu "*[[We're Going to Be Friends]]*" oleh *[[The White Stripes]]* pada majlis induksi kumpulan tersebut ke dalam *[[Rock and Roll Hall of Fame]]*.

### 2026–kini: Album ''Love''

## Bakat

### Pengaruh
Olivia Rodrigo menamakan Taylor Swift dan Lorde sebagai idola dan inspirasi muzik utamanya, dan pernah menyifatkan dirinya sebagai peminat tegar Swift "di seluruh dunia". Beliau memberikan kredit interpolasi kepada Swift dan Jack Antonoff dalam lagu beliau "1 Step Forward, 3 Steps Back", serta memberikan kredit secara retroaktif kepada Swift, Antonoff dan Annie Clark dalam lagu "Deja Vu". Beliau menyatakan bahawa album *[[Elephant (album)|Elephant]]* oleh The White Stripes merupakan album yang paling kerap didengarinya, dan memanggil ahli kumpulan tersebut, Jack White, sebagai "wira di atas segala wira" pada tahun 2022.

Pengaruh lain yang dinyatakan bagi album studio sulungnya termasuklah Alanis Morissette, Kacey Musgraves, Fiona Apple, St. Vincent, Cardi B, Gwen Stefani, Avril Lavigne, Billie Eilish, Halsey, Gracie Abrams, Lily Allen, dan Lana Del Rey. Album *Guts* diinspirasikan terutamanya oleh pengaruh punk dan rock alternatif, termasuk Babes in Toyland dan Rage Against the Machine.

### Gaya Muzik dan Tema
Saluran media secara amnya menyifatkan muzik utama beliau sebagai pop, rock, dan folk.  Beliau terkenal dengan keupayaan mencampurkan teknik "bedroom pop" yang intim dengan jeritan "pop-punk" yang bertenaga. Gaya muziknya telah dilabelkan secara lebih khusus sebagai pop alternatif, Muzik lo-fi (*bedroom pop*), folk-pop, indie pop, pop-punk, pop rock, power pop, rock alternatif era 90-an, dan teen pop.

Beliau menyatakan bahawa beliau mahu dikenali sebagai seorang penulis lagu dan bukannya "bintang pop terbesar yang pernah ada". Beliau memilih untuk menandatangani kontrak dengan Interscope/Geffen Records kerana CEO syarikat itu, John Janick, memuji penulisan lagunya dan bukannya "potensi kualiti bintang" beliau. Wartawan muzik Laura Snapes memanggil beliau sebagai "pembawa panji" bagi gelombang baharu penulis lagu yang cenderung ke arah balada kuasa (*power ballads*) "yang penuh emosi, tetapi memancarkan emosi itu ke dalam, menggantikan elemen bomastik dengan suasana tenang". Beliau juga menyifatkan gaya muzik Rodrigo berakar umbi daripada kekecewaan, pengakhiran hubungan, kesihatan mental, dan kesedihan tanpa menjadi melodramatik, dengan menyatakan perspektif yang lebih realistik berbanding ketabahan.

### Imej dan Legasi
Imej awam Rodrigo berkembang daripada "Puteri Disney" kepada personaliti bintang rock yang memberontak dan boleh dikaitkan. Agensi media telah menggelarnya sebagai "Puteri Pop-Punk" dan "Suara Generasi Z" kerana kebolehannya dalam menyuarakan pengalaman serta kegelisahan generasinya. Peminat beliau dikenali secara rasmi sebagai "Livies" manakala beliau sering menggelar dirinya sebagai "Liv" atau "Livie" dalam interaksi bersama peminat.  Peminat beliau juga pernah menggelar diri mereka sebagai "PG-13 ideas", “Rodrighoes” atau "Olivies". Di media sosial, peminat kadangkala memanggilnya "Rodrigoat", iaitu permainan kata bagi akronim "GOAT" (Greatest of All Time). Imej beliau menggabungkan gaya nostalgia tahun 90-an dengan elemen moden, sering dikaitkan dengan warna ungu dan kasut Dr. Martens.Legasi beliau dibina atas keberanian meluahkan emosi "marah" dan "cemburu" remaja secara jujur melalui lirik lagu.

### Profil dan keupayaan vokal
Olivia Rodrigo diklasifikasikan sebagai soprano tiga oktaf. Julat vokal beliau merangkumi kira-kira 3 oktaf dan 1 not (E – F).

* **Nota Terendah:** E (dalam lagu "deja vu")
* **Nota Tertinggi:** F (dalam persembahan langsung "all-american bitch")
* **Kawasan Selesa (Tessitura):** B – D 

Beliau sering menggunakan teknik "vocal flip" (pertukaran pantas antara suara dada dan suara kepala) yang dipengaruhi oleh muzik rock alternatif 90-an. Beliau menggunakan "vocal cry" dan tekstur serak (raspy) untuk menyampaikan perasaan marah atau sedih dalam lagu-lagu seperti "vampire".

## Kehidupan peribadi

### Kesihatan
Rodrigo mengalami masalah pendengaran separa pada telinga kirinya dan pernah membincangkan perkara ini dalam beberapa temu bual. Beliau menyatakan dalam podcast *Awards Chatter*: "Saya tidak pernah tahu mengenainya sehinggalah di tadika apabila mereka melakukan ujian ke atas semua kanak-kanak, dan mereka berkata, 'Oh, anda mengalami sedikit masalah pendengaran.'" 

### Diet
Rodrigo dibesarkan dalam keluarga vegetarian oleh ibunya, namun beliau kemudiannya menyatakan bahawa beliau tidak lagi mengamalkan diet vegetarian tersebut.

### Dunia Percintaan
Pada tahun 2018, Rodrigo mula menjalinkan hubungan cinta dengan rakan pelakonnya dalam *Bizaardvark*, Ethan Wacker, selepas mereka bertemu pada tahun 2016 semasa memulakan penggambaran siri tersebut. Pasangan ini berpisah pada tahun 2019. Pada tahun 2019, beliau dilaporkan mempunyai hubungan dengan rakan pelakon *[[High School Musical: The Musical: The Series]]*, Joshua Bassett. Beliau juga dilaporkan pernah bercinta dengan penerbit filem Adam Faze pada tahun 2021, sebelum hubungan tersebut berakhir pada awal tahun 2022. Pada tahun 2022, beliau dikaitkan dengan DJ dan eksekutif muzik Zack Bia. Pada tahun 2023, Rodrigo mula menjalinkan hubungan dengan pelakon Inggeris Louis Partridge; namun mereka dilaporkan telah berpisah pada penghujung tahun 2025.

### Pandangan Politik

Pada Julai 2024, Rodrigo menyatakan sokongan beliau terhadap kempen presiden Naib Presiden Kamala Harris untuk Pilihan raya presiden Amerika Syarikat 2024. 

### Produk dan pengendorsan
Rodrigo diumumkan sebagai duta jenama syarikat aksesori telefon Casetify di bawah perkongsian selama setahun pada Disember 2021. Beliau bertindak sebagai pengarah kreatif bagi koleksi sarung telefon "Hardened Hearts", yang diinspirasikan oleh album sulungnya, *Sour*, serta estetika visual era 90-an dan Y2K. Beliau menjadi rakan selebriti pertama bagi jenama kecantikan pengguna Glossier pada April 2022. Rodrigo juga bekerjasama dengan Sony Electronics untuk melancarkan fon telinga Linkbuds S edisi khas pada September 2023. Beliau dan Health-Ade memperkenalkan minuman *[[smoothie]]* "*Good 4 Ur Guts*" pada Disember 2023—yang tersedia di kedai Erewhon Market sehingga 14 Januari 2024.

Pada November 2024, Rodrigo menjadi duta jenama global bagi Lancôme. Pada Oktober 2025, Rodrigo bekerjasama dengan American Express untuk pengalaman konsert eksklusif bagi ahli Kad Platinum di Park Avenue Armory, New York City, menandakan kesinambungan kerjasama beliau dengan jenama tersebut semasa Guts World Tour. Pada Januari 2026, Rodrigo muncul dalam kempen pengiklanan Miu Miu bagi koleksi musim bunga/panas 2026 mereka.

### Kekayaan Pribadi
Setakat anggaran terbaharu pada tahun 2026, nilai bersih kekayaan Olivia Rodrigo dilaporkan mencecah puluhan juta dolar Amerika, mencerminkan kejayaan luar biasa beliau dalam industri muzik, lakonan, dan perniagaan. Anggaran yang paling kerap dipetik oleh sumber kewangan selebriti utama pada tahun 2026 adalah sekitar **$25 juta** (kira-kira RM118 juta). Walaupun terdapat variasi dalam laporan (antara $13 juta sehingga $100 juta), angka $25 juta dianggap sebagai anggaran yang paling konservatif dan meluas berdasarkan data awam serta analisis industri. Kekayaan beliau disumbangkan oleh beberapa faktor utama: * **Kerjaya Muzik:** Royalti daripada lagu hit global seperti "drivers license" dan "good 4 u" yang mencatatkan angka penstriman bilion kali. * **Jualan Album & Jelajah:** Pendapatan signifikan daripada jualan album *SOUR* (2021) dan *GUTS* (2023), serta kutipan tiket dan barangan rasmi (merchandise) daripada jelajah dunia yang habis dijual. * **Kontrak Jenama:** Perkongsian strategik dengan jenama-jenama besar antarabangsa. * **Latar Belakang Lakonan:** Pendapatan awal dan pembinaan pangkalan peminat melalui siri Disney seperti *Bizaardvark* dan *High School Musical: The Musical: The Series*. 

## Filantropi dan aktivisme
Dari tahun 2017 hingga 2018, Rodrigo dan rakan pelakonnya dalam *[[Bizaardvark]]*, Madison Hu, telah bekerjasama dengan kempen #KindComments di Instagram. Mereka meminta peminat mereka untuk menyebarkan kebaikan bagi menentang pembulian siber. Rodrigo dan Hu juga bekerjasama dengan organisasi bukan untung *My Friend's Place* sempena ulang tahun ke-30 mereka, untuk membantu gelandangan muda mencari tempat perlindungan, makanan, pekerjaan, pendidikan, dan penjagaan kesihatan. Acara tersebut yang dihoskan oleh Jack Black berjaya mengumpul lebih $740,000 untuk golongan belia gelandangan tempatan. Pada tahun 2018 juga, beliau juga Rodrigo dinamakan sebagai penceramah institut dan ahli panel bagi Institut Geena Davis mengenai Jantina dalam Media. Pada Disember 2018, beliau menjadi wajah kempen "She Can STEM" bagi menggalakkan  dan menyokong kesedaran bagi wanita yang menceburi bidang sains, teknologi, kejuruteraan, dan matematik (STEM).
Pada Februari 2021, Rodrigo melancarkan barisan barangan eksklusifnya, "Spicy Pisces T-shirts", di laman web beliau, dengan kesemua hasil jualan disumbangkan kepada organisasi bukan kerajaan She's the First yang menaja biasiswa dan pendidikan gadis muda. Pada Jun 2021, beliau menjual pakaian, almari baju, dan barangan daripada video muzik beliau di Depop, di mana 100% hasil jualan daripada 'Sour Shop' tersebut didermakan kepada organisasi kebajikan. Rodrigo turut mendermakan sebahagian daripada hasil jualan tiket platinum Sour Tour beliau kepada Women for Women International yang menyokong mangsa wanita terselamat daripada perang. Pada 18 November 2021, beliau mendermakan gitar Gibson yang ditandatangani kepada program #VenturesIntoCures untuk dilelong bagi membiayai penyelidikan penyakit epidermolisis bulosa. Pada bulan berikutnya, beliau menyertai Katy Perry, Kelly Clarkson, dan Billy Porter dalam konsert maya tahunan ke-2 "Hope for the Holidays" anjuran *Musicians on Call* untuk memberikan sokongan moral kepada pesakit di hospital.
Pada 13 Julai 2021, Rodrigo terlibat dalam usaha Rumah Putih untuk mempromosikan vaksinasi COVID-19 di kalangan golongan muda di AS. Beliau bertemu dengan Presiden Joe Biden, Naib Presiden Kamala Harris, dan Anthony Fauci untuk membincangkan usaha tersebut. Beliau turut merakam video bagi menjawab soalan golongan belia mengenai kepentingan vaksinasi. Media seperti CNN melaporkan bahawa Rodrigo akan merakam video mengenai kepentingan golongan muda mendapatkan vaksin.

Susulan keputusan  Mahkamah Agung Amerika Syarikat membatalkan perlindungan hak pengguguran di kes *[[Roe lwn. Wade]]* melalui keputusan kes ''Dobbs lwn. Jackson'' pada tahun 2022, Rodrigo mempersembahkan lagu "''Fuck You''" bersama penyanyi British, Lily Allen, di Festival Glastonbury. Beliau mendedikasikan persembahan tersebut kepada hakim-hakim yang mengundi untuk membatalkan hak dan akses pengguguran tersebut, dengan menyatakan beliau merasa "terkilan dan takut" akan kesan keputusan tersebut terhadap wanita dan gadis.

Pada 20 November 2022, Rodrigo bekerjasama dengan Billie Eilish, John Legend, dan Tom Holland serta pengasas bersama Eddie Vedder dan Jill Vedder untuk mengumpul dana bagi mencari penawar bagi penyakit epidermolisis bulosa dan penyakit nadir yang lain. Acara tersebut berjaya mengumpul lebih $1.3 juta pada bulan tersebut dan sasaran $6 juta bagi tempoh tiga tahun akan datang. Pada Disember 2022, Rodrigo bersama Chris Stapleton dan Selena Gomez dan artis lain untuk mendermakan barangan eksklusif kepada Yayasan ASCAP Tahunan ke-2, yang menyokong program pendidikan muzik dan pembangunan bakat di seluruh A.S. Pada bulan yang sama, Rodrigo mengambil bahagian dalam konsert maya tahunan 'Musicians on Call' bersama 30 artis berbeza yang membawakan persembahan klasik percutian dan video mesej harapan kepada pesakit, keluarga, dan pekerja kesihatan di lebih 5,000 hospital di seluruh negara.

Pada Januari 2023, beliau mendermakan lebih banyak barangan peribadi kepada Lelongan Amal Yayasan MusiCares untuk membantu ahli muzik yang menghadapi kesempitan kewangan. Pada Oktober 2023, Rodrigo melancarkan tabung kebajikan bernama *Fund 4 Good*, sebuah inisiatif global untuk menyokong hak reproduktif wanita dan mencegah keganasan berasaskan jantina. Beliau menyatakan tujuan dana ini adalah untuk menyokong organisasi yang memperjuangkan isu wanita di Amerika dan wilayah lain. 

Pada Januari 2024, beliau mendermakan barangan untuk lelongan amal dengan hasil jualan disalurkan kepada MusiCares dan Yayasan Muzium Grammy. Sebahagian daripada keuntungan jelajah Guts World Tour di Amerika Syarikat, Kanada, dan Eropah telah disumbangkan kepada dana Rangkaian Kebangsaan Tabung Pengguguran (NNAF) untuk menyokong rangkaian bantuan pengguguran, rumah perlindungan wanita, dan organisasi pencegahan keganasan terhadap wanita. Pada 12 Mac 2024, Kondom dan pil Plan B telah diedarkan di konsert Rodrigo di St. Louis, di mana pengguguran adalah menyalahi undang-undang di negeri tersebut. Bagi jelajah bahagian Eropah pada Mei 2024, Rodrigo mendermakan wang kepada organisasi *Women Against Violence Europe* untuk membantu mencegah keganasan terhadap wanita dan kanak-kanak. Sebahagian daripada keuntungan daripada siri jelajah di Kanada juga disalurkan kepada tabung tersebut bagi menyokong 600 rumah perlindungan wanita di negara berkenaan. Pada Oktober 2024, Rodrigo mendermakan kesemua hasil bersih daripada konsertnya yang habis dijual di Filipina kepada Jhpiego, sebuah organisasi kesihatan wanita global yang telah menjalankan kerja-kerja menyelamatkan nyawa selama berdekad-dekad di Filipina.

Pada Julai 2025, beliau bersuara menentang keadaan "ngeri dan tidak boleh diterima sama sekali" di Palestin semasa Perang Gaza, dengan menyatakan "tiada kanak-kanak di Israel, Palestin atau di mana-mana sahaja di dunia yang layak menderita melalui apa yang kita lihat kanak-kanak ini terpaksa lalui". Beliau turut menderma kepada UNICEF dan menggalakkan pengikutnya untuk melakukan perkara yang sama. Pada September 2025, Rodrigo mengkritik rangkaian ABC atas penggantungan Jimmy Kimmel, menyifatkan keputusan itu sebagai "penyensoran terang-terangan dan penyalahgunaan kuasa," serta menyatakan solidariti bersama Kimmel dan SAG-AFTRA. Beliau juga menandatangani surat terbuka ACLU yang menyokong kebebasan bersuara. Pada Oktober 2025, Rodrigo mendermakan semua hasil tiket daripada konsert intim American Express beliau kepada inisiatif *Fund 4 Good,* yang menyokong hak wanita, kebebasan reproduktif dan pendidikan.. Lewat bulan tersebut, beliau berkongsi hantaran di Instagram yang mengetengahkan kecederaan orang awam di Gaza dan menggalakkan sumbangan kepada organisasi kemanusiaan seperti Human IT Project dan The Slow Factory. Pada November 2025, Rodrigo mengkritik Jabatan Keselamatan Dalam Negeri Amerika Syarikat (DHS) selepas lagunya "''All-American Bitch''" digunakan dalam video kerajaan tanpa kebenaran. Beliau menulis, "Jangan sesekali gunakan lagu saya untuk mempromosikan propaganda perkauman dan kebencian anda." DHS kemudiannya membalas dengan menyatakan bahawa Rodrigo sepatutnya "berterima kasih atas perkhidmatan mereka." Susulan maklum balas Rodrigo, runut bunyi tersebut telah dikeluarkan daripada klip berkenaan.

Pada Januari 2026, telah diumumkan bahawa Rodrigo akan menyumbangkan lagu untuk album kompilasi amal *[[Help(2)]]* bagi menyokong War Child serta menyertai lelongan amal untuk mengumpul dana bantuan kemanusiaan dan perubatan di Sudan. Semasa minggu Anugerah Grammy pada penghujung Januari 2026, Rodrigo memakai pin "ICE Out" sebagai sebahagian daripada kempen #BeGood bagi membantah pembunuhan Renée Good oleh ejen ICE di Minneapolis.

## Diskografi
**
**

Album studio

* *[[Sour_(album)|Sour]]* (2021)
* *[[Guts_(album)|Guts]]* (2023)

## Filemografi
### Filem

### Televisyen

## Konsert dan Jelajah

*Jelajah Sour (2022)
*Jelajah Dunia Guts (2024–2025)

## Anugerah dan pencalonan

Rodrigo telah menerima pelbagai pengiktirafan muzik, termasuk tiga Anugerah Grammy, tujuh Anugerah Muzik Billboard, empat Anugerah Muzik Video MTV, lima Anugerah Muzik iHeartRadio, dan empat Anugerah People's Choice; satu Anugerah Muzik Amerika, satu Anugerah Brit, dan satu Anugerah Juno. Beliau telah dinamakan sebagai Penghibur Terbaik Tahun Ini oleh majalah Time bagi tahun 2021 dan disenaraikan dalam senarai 100 Next. Majalah tersebut turut menyenaraikan beliau dalam senarai tahunan 21 Under 21, yang mana beliau menduduki tangga teratas pada tahun berikutnya.

Rodrigo telah disenaraikan dalam senarai Bloomberg 50, ''Forbes'' 30 Under 30 dalam kategori muzik, 40 Under 40 oleh Fortune selama dua tahun berturut-turut, dan ''Elle'' 100. *[[Variety (majalah)|Variety]]* menamakan beliau sebagai "Penulis Lagu Terbaik Tahun Ini" bagi tahun 2021 dan "Pencerita Terbaik Tahun Ini" bagi tahun 2023 di Majlis Hitmakers Variety. Beliau dianggap sebagai Penulis Lagu Terbaik 2021 oleh platform hak muzik Blokur dan The Ivors Academy. Persatuan Komposer, Pengarang dan Penerbit Amerika (ASCAP) menamakan beliau sebagai "Penulis Lagu Terbaik Tahun Ini" di Anugerah Muzik Pop ASCAP pada tahun 2022 dan 2024. Pada tahun 2024, *Billboard* menyenaraikan Rodrigo dalam sebutan kehormat bagi senarai "25 Bintang Pop Terhebat Abad Ke-21", menyifatkan beliau sebagai "bintang rock sekolah baharu dan juga fenomena pop", dan *Rolling Stone* memanggilnya sebagai "bintang rock terulung Generasi Z". Pada Mac 2025, *Billboard* meletakkan beliau di kedudukan ke-21 dalam senarai "100 Artis Wanita Teratas Abad Ke-21".

## Lihat juga

## Rujukan

## Pautan luar
* 
*